NÁRODNÁ RADA SLOVENSKEJ REPUBLIKY
III. volebné obdobie
––––––––––––––––––––––––––––––––––––––––––––––––––––––––––––––––––––––––––––––
1159
Vládny návrh

Z Á K O N

zo dňa........................2005,

o environmentálnom overovaní a registrácii organizácií v schéme Európskeho spoločenstva pre environmentálne manažérstvo a audit a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

ÚVODNÉ USTANOVENIE

§ 1
Predmet úpravy

       Tento zákon upravuje
a)	práva a povinnosti organizácií^1) so sídlom na území Slovenskej republiky pri ich registrácii upravenej osobitným predpisom,^2)
b)	akreditáciu environmentálnych overovateľov a dozor nad  činnosťou environmentálnych overovateľov,
c)	pôsobnosť orgánov štátnej správy vo veciach environmentálneho manažérstva a auditu,
d)	zodpovednosť za porušovanie povinností ustanovených týmto zákonom a osobitným predpisom.^2)

REGISTRÁCIA ORGANIZÁCIÍ,  REGISTER ORGANIZÁCIÍ A PODPORA ÚČASTI ORGANIZÁCIÍ

§ 2
Registrácia organizácií

(1) Začlenenie organizácie do schémy Európskeho spoločenstva pre environmentálne manažérstvo a audit ( ďalej len „ schéma“) sa uskutočňuje formou jej registrácie na základe žiadosti o registráciu organizácií ( ďalej len „ registrácia“); registráciu vykonáva Ministerstvo životného prostredia Slovenskej republiky (ďalej   len “ministerstvo“).

(2) Registráciou  sa rozumie
a) preskúmanie, či organizácia spĺňa podmienky podľa tohto zákona a osobitného predpisu,) 
b) zapísanie organizácie do registra organizácií.

(3) Žiadosť o registráciu obsahuje 
a) názov organizácie, jej sídlo alebo miesto podnikania, telefónne číslo a adresu elektronickej  
    pošty,
b) kontaktnú osobu pre environmentálne vyhlásenie na každom území, na ktorom má činnosť
    organizácie vplyv na životné prostredie (ďalej len “územie  vplyvu“),
c) kód štatistickej územnej jednotky podľa osobitného predpisu,^3)  na ktorej sa územie    
    vplyvu nachádza,
d) kód odvetvovej klasifikácie ekonomických činností organizácie podľa osobitného predpisu ^4)
e)  počet zamestnancov organizácie,
   f) meno a priezvisko environmentálneho overovateľa podľa § 8 ods. 1 , číslo jeho akreditácie    
       podľa §  12 ods.1 písm. e) a odbor akreditácie a rozsah  akreditácie podľa § 12 ods. 1 písm. c),
g) dátum vydania nasledujúceho environmentálneho vyhlásenia,
h) názov a adresa obvodného úradu životného prostredia v územnom obvode ktorého
    sa nachádza územie  vplyvu,
   i)  názov a adresa obce v územnom obvode ktorej sa nachádza územie
                vplyvu ( ďalej len „ dotknutá obec“).

(4) K žiadosti o registráciu organizácia priloží tieto prílohy:
a)  environmentálne vyhlásenie, ^5) ktorého platnosť je potvrdená podpisom environmentálneho
     overovateľa, a ktoré obsahuje lehotu vypracovania nasledujúceho environmentálneho               
     vyhlásenia a lehoty na priebežnú aktualizáciu environmentálneho vyhlásenia,
   b)  doklady potvrdzujúce splnenie podmienky podľa osobitného predpisu, ^6)
c)  potvrdenie o zaplatení správneho poplatku podľa osobitného predpisu, ^7) 
d)  stanovisko Slovenskej inšpekcie životného prostredia (ďalej len „inšpekcia“) podľa § 15 ods.   4 písm. b).

      (5) Žiadosť o registráciu a prílohy podľa odseku 4 predloží organizácia ministerstvu v dvoch   vyhotoveniach.

      (6) Ak žiadosť nie je úplná, ministerstvo preruší konanie a vyzve organizáciu na jej doplnenie a zároveň ju poučí o následkoch nedodržania lehoty. Lehota na odstránenie nedostatkov podania je najviac tri mesiace od doručenia výzvy. 

(7) Ak organizácia splní požiadavky na začlenenie do schémy, ministerstvo 
a) organizáciu zapíše do registra organizácií,
b) organizácii pridelí registračné číslo,
c) organizácii vydá osvedčenie o registrácii.

(8) Zapísanie organizácie do registra organizácií ministerstvo oznámi inšpekcii.

(9) Osvedčenie o registrácii obsahuje najmä
a) názov organizácie a jej sídlo  alebo miesto podnikania a podľa potreby  vymedzenie  jej        
    zložiek,  na   ktoré  sa  vzťahuje registrácia,
b) kód odvetvovej klasifikácie ekonomických činností organizácie,
c) číslo osvedčenia a dátum jeho vydania,
d) registračné číslo,
e) doba platnosti registrácie,
f)  podľa potreby podmienky na udržanie registrácie (§ 3).

(10) Ministerstvo žiadosť o registráciu zamietne, ak
a)  dostalo  od akreditačného  orgánu  správu  o dozore,  z ktorej   vyplýva, že environmentálny
     overovateľ, ktorý overil správnosť  a potvrdil   platnosť   environmentálneho   vyhlásenia,
     konal  v rozpore   so   všeobecne    záväznými   právnymi   predpismi  a schválenými
     postupmi,   takže   toto   potvrdenie  nemožno považovať za platné,
b) dostalo od  inšpekcie informáciu o tom,  že organizácia neplní dôležité podmienky  všeobecne
     záväzných právnych  predpisov na ochranu životného prostredia.

§ 3
Podmienky na udržanie registrácie

(1) Organizácia, zaregistrovaná v schéme je povinná každoročne zaslať ministerstvu informácie o aktualizácii environmentálneho vyhlásenia podľa osobitného predpisu ^8) do jedného mesiaca od potvrdenia jej platnosti environmentálnym overovateľom. 
      
     (2)  Ministerstvo môže predĺžiť platnosť registrácie ak organizácia podá žiadosť o jej predĺženie najneskôr 60 dní pred uplynutím lehoty platnosti registrácie. Žiadosť o predĺženie platnosti registrácie obsahuje údaje podľa § 2 ods. 3 a k žiadosti sa pripoja prílohy podľa § 2 ods.  4 písm. a) a b)a potvrdenie o zaplatení správneho poplatku podľa osobitného predpisu.^9)

(3)	Ministerstvo dočasne pozastaví platnosť registrácie ak
a)   mu organizácia nepredloží informáciu podľa osobitného predpisu, ^10)
b)  dostane správu o dozore podľa § 2 ods. 10 písm. a) alebo informáciu podľa § 2 ods. 10 písm. 
      b),
c)   zistí, že organizácia dočasne neplní niektorú z podmienok podľa osobitného predpisu.^11)
      
     (4) Ministerstvo   zruší    dočasné   pozastavenie   platnosti registrácie  podľa  odseku  3, ak pominú dôvody, pre ktoré bolo dočasné pozastavenie platnosti registrácie uložené, organizácia prijala opatrenia na odstránenie nedostatkov a zamedzenie ich opakovania, požiadala o zrušenie pozastavenia platnosti registrácie a predložila potvrdenie o zaplatení správneho poplatku podľa osobitného predpisu.^12)

(5)	Ministerstvo zruší registráciu a vymaže organizáciu z registra ak
a)   organizácia v určenej lehote neodstráni nedostatky, ktoré viedli k dočasnému pozastaveniu
            platnosti registrácie,
b)  na základe správy o dozore podľa § 2 ods. 10 písm. a) alebo informácie podľa § 2 ods. 10 písm. b) alebo inak zistí, že organizácia závažným spôsobom alebo opakovane porušuje všeobecne záväzné právne predpisy na ochranu životného prostredia alebo
c)   o to požiada organizácia.

§ 4
Register organizácií

(1)	Register organizácií  vedie ministerstvo.

      (2) Register organizácií okrem údajov podľa § 2 ods. 3 obsahuje najmä dátum
a)	zaregistrovania organizácie a pridelenia registračného čísla,
b)	predĺženia platnosti registrácie,
c)	pozastavenia platnosti registrácie,
d)	zrušenia pozastavenia platnosti registrácie,
e)	zrušenia registrácie a vymazania organizácie z registra organizácií.

       (3) Register organizácií je verejne prístupný na internetovej stránke ministerstva.

§ 5
Zverejnenie environmentálneho vyhlásenia

       Organizácia je povinná 
a) sprístupniť zainteresovaným stranám^13)  platné environmentálne vyhlásenie  do troch mesiacov 
     po obdržaní oznámenia o zaregistrovaní organizácie a ročne aktualizované environmentálne   
     informácie do jedného mesiaca po potvrdení ich platnosti environmentálnym overovateľom,
b)  informovať ministerstvo o sprístupnení environmentálneho vyhlásenia v rámci každoročne 
     zasielanej dokumentácie podľa § 3 ods. 1. 

§ 6
Podpora účasti organizácií

     (1)	Štát podporuje^14) účasť organizácií, predovšetkým malých podnikov a stredných 
podnikov^15) v  schéme, najmä v územiach chránených podľa osobitných predpisov^16) alebo v oblastiach vyžadujúcich osobitnú ochranu ovzdušia.^17)  

     (2)	Podpora podľa odseku 1 spočíva najmä 
a) v poskytovaní technickej pomoci a poradenstva  pri zavádzaní systému environmentálneho
    manažérstva, pri vykonávaní úvodného environmentálneho preskúmania, určovaní
    environmentálnych aspektov a environmentálnych vplyvov a pri hodnotení ich závažnosti,
b) vo vypracúvaní a sprístupňovaní informácií o stave životného prostredia v príslušnom území,
c) v zohľadňovaní registrácie organizácie pri plánovaní a vykonávaní štátneho dozoru, ako aj pri 
    preverovaní a aktualizovaní povolení a iných rozhodnutí a stanovísk podľa osobitných 
    predpisov,^18) 
d) v možnosti získať v odôvodnených prípadoch finančnú pomoc z prostriedkov podľa  
    osobitných predpisov.^19)

AKREDITÁCIA ENVIRONMENTÁLNYCH OVEROVATEĽOV A DOZOR NAD ICH ČINNOSŤOU

§ 7
Akreditačný orgán

(1)	Akreditáciu environmentálnych overovateľov^20) vykonáva ministerstvom poverená právnická osoba  (ďalej len „akreditačný orgán“).
 
(2) Vykonávaním akreditácie environmentálnych overovateľov možno poveriť len právnickú osobu, ktorá spĺňa tieto podmienky
a)	nezávislosť výkonu činnosti voči žiadateľom o akreditáciu,
b)	ochrana dôverných údajov a informácií získaných počas plnenia úloh akreditačného orgánu,
c)	vypracovanie požiadaviek a postupov akreditácie a ďalšej činnosti akreditačného orgánu (ďalej 
      len „akreditačné pravidlá“) v súlade s pravidlami príslušných medzinárodných organizácií 
      pôsobiacich v  oblasti akreditácie, ktoré sú uvedené v medzinárodných normách, európskych 
      normách a predpisoch a v tomto zákone,
d)	plnenie povinností vyplývajúcich z členstva v medzinárodných organizáciách pôsobiacich 
      v oblasti akreditácie,
e)	zabezpečenie finančných zdrojov potrebných na akreditačnú činnosť,
f)	zamestnávanie v pracovnoprávnom vzťahu osôb, ktoré sú odborne spôsobilé na výkon činností 
      spojených s akreditáciou a sú viazané povinnosťou mlčanlivosti o veciach, ktoré sa dozvedeli pri 
      výkone svojej činnosti.

(3) Ak akreditačný orgán opakovane neplní alebo závažným spôsobom porušuje podmienky podľa odseku 2 alebo ak o to akreditačný orgán požiada, ministerstvo zruší poverenie podľa odseku 1.

(4) Poverenie akreditačného orgánu, ako aj zrušenie tohto poverenia ministerstvo zverejní vo vestníku ministerstva.

(5) Ministerstvo vykonáva dohľad nad činnosťou akreditačného orgánu a rozhoduje o námietkach proti postupu akreditačného orgánu. Rozhodnutie ministerstva o námietkach je konečné a nemožno proti nemu podať odvolanie (rozklad).

(6) Akreditačný orgán predloží ministerstvu  každoročne do 31. januára správu o akreditačnej činnosti a dozornej činnosti podľa § 14 za predchádzajúci kalendárny rok vrátane zistených nedostatkov a prijatých alebo navrhovaných opatrení.

§ 8
Environmentálny overovateľ

     (1) Environmentálnym overovateľom je bezúhonná a odborne spôsobilá fyzická osoba-podnikateľ alebo právnická osoba, ktorej na základe splnenia podmienok podľa tohto zákona akreditačný orgán udelil akreditáciu.

      (2) Za bezúhonného sa na účely tohto zákona považuje ten, kto nebol právoplatne odsúdený za úmyselný trestný čin alebo za nedbanlivostný trestný čin proti životnému prostrediu.^21) Bezúhonnosť sa preukazuje výpisom z registra trestov, ktorý nesmie byť starší ako tri mesiace.

(3) Odbornou spôsobilosťou sa rozumie
a)	ukončené vysokoškolské vzdelanie II. stupňa príslušného technického smeru, prírodovedeckého  smeru, ekonomického smeru alebo právnického smeru a najmenej trojročná odborná prax vykonávaná na plný  úväzok v hospodárstve, v orgánoch verejnej správy v oblasti životného prostredia alebo na poradenských pracoviskách a v certifikačných orgánoch zaoberajúcich sa environmentálnou problematikou alebo
b)	ukončené vysokoškolské vzdelanie I. stupňa smeru uvedeného v písmene a) a najmenej šesťročná odborná  prax v oblastiach podľa písmena a) a
c)	dostatočné odborné znalosti v oblastiach podľa osobitného predpisu.^22)

(4) Odborné znalosti podľa odseku 3 písm. c) sa overujú skúškou.

         (5) Akreditačný orgán môže uznať kurzy alebo iné doklady o kvalifikácii ako doklad o  
   odborných znalostiach podľa odseku 3 písm. c), ak 
a) tieto kurzy alebo iné vzdelávacie akcie
1.	 vykonala osoba poverená ministerstvom podľa § 18 alebo
2.	 obsahovo a metodicky zodpovedajú oblastiam podľa odseku 3 písm. c) a končia sa písomnou  
    skúškou alebo
   b) ide o osvedčenie o odbornej spôsobilosti v oblastiach podľa odseku 3 písm. c) vydané podľa   
        osobitných  predpisov.^23) 
         (6) Doklad podľa odseku 5 možno uznať ako doklad o odborných znalostiach podľa odseku 3  písm. c) do piatich rokov od jeho vystavenia.

               (7) Environmentálny overovateľ akreditovaný v inom členskom štáte Európskej únie ( ďalej len „členský štát“) môže na území Slovenskej republiky vykonať overenie na základe oznámenia podľa osobitného predpisu.^24)   Súčasťou oznámenia je úradne osvedčená fotokópia akreditačnej listiny a jej úradne osvedčený preklad do štátneho jazyka. 

         (8) Akreditačný orgán preverí údaje a doklady uvedené v oznámení podľa odseku 7. Ak  environmentálny overovateľ akreditovaný v inom členskom štáte spĺňa podmienky podľa tohto zákona, akreditačný orgán ho zapíše do zoznamu podľa § 12 ods. 3. Úhradu nákladov spojených s preverením oznámenia a zápisom do registra vo výške ustanovenej akreditačnými pravidlami hradí environmentálny overovateľ akreditovaný v inom členskom štáte.

§ 9
Členovia tímu environmentálneho overovateľa

      (1) Členom tímu environmentálneho overovateľa môže byť aj fyzická osoba, ktorá nie je    akreditovaná ako environmentálny overovateľ, ak spĺňa podmienky
a)  bezúhonnosti podľa § 8 ods. 2  a
b) odbornej spôsobilosti podľa § 8 ods. 3 písm. a) alebo b) a aspoň v jednej z oblastí podľa § 8  
     ods. 3  písm. c).
    
       (2) Akreditačný orgán na žiadosť fyzickej osoby, ktorá spĺňa podmienky podľa odseku 1, jej vydá osvedčenie o odbornej spôsobilosti, v ktorom uvedie tiež druh a rozsah preukázaných odborných vedomostí.
 
       (3) Ustanovenia § 8 ods. 4 až 6 platia rovnako.
        
       (4) Fyzická osoba, ktorá je držiteľom osvedčenia o odbornej spôsobilosti je oprávnená vykonať overovaciu činnosť iba v spolupráci s akreditovaným environmentálnym overovateľom a potvrdiť platnosť environmentálneho vyhlásenia jeho podpísaním iba spolu s akreditovaným environmentálnym overovateľom ako spôsobilou osobou.

§ 10
Podmienky na udelenie akreditácie

          (1) Ak je žiadateľom o udelenie akreditácie (ďalej len „žiadateľ “) fyzická osoba-podnikateľ, podmienkou na udelenie akreditácie je
a)   spôsobilosť na právne úkony,
b)   bezúhonnosť a odborná spôsobilosť žiadateľa, ako aj zodpovedného zástupcu,^25) ak ním nie 
je sám žiadateľ,
c)   odborná spôsobilosť podľa § 8 a 9 ďalších osôb, ktoré zamestnáva v pracovnoprávnom vzťahu,
d)  potvrdenie príslušného orgánu^26) o skutočnosti, že žiadateľ nie je v konkurze, v likvidácii  alebo v obdobnom konaní, nie staršie ako jeden mesiac a čestné vyhlásenie žiadateľa o tom, že v čase podania žiadosti nie je v konkurze, likvidácii alebo v obdobnom konaní,
e)	zdokumentované metodiky a postupy na činnosť environmentálneho overovateľa vrátane mechanizmov na zabezpečovanie systému kvality a na zachovávanie dôvernosti,
f)   uhradenie nákladov akreditačného konania podľa § 11 ods. 11.

(2) Ak je žiadateľom právnická osoba, podmienkou na udelenie akreditácie je
a)	bezúhonnosť osoby alebo osôb, ktoré sú jej štatutárnym orgánom alebo členom jej štatutárneho  
   orgánu,
b)	zamestnávanie v pracovnom pomere zodpovedného zástupcu spĺňajúceho podmienku   
   bezúhonnosti a odbornej spôsobilosti podľa § 8,
c)  odborná spôsobilosť podľa § 8 a 9 ďalších osôb, ktoré zamestnáva v pracovnoprávnom vzťahu,
d) potvrdenie príslušného orgánu o skutočnosti, že žiadateľ nie je v konkurze, v likvidácii alebo v obdobnom konaní, nie staršie ako jeden mesiac a čestné vyhlásenie žiadateľa o tom, že v čase podania žiadosti nie je v konkurze, likvidácii alebo v obdobnom konaní,
e) zdokumentované metodiky a postupy na činnosť environmentálneho overovateľa vrátane   
   mechanizmov na zabezpečovanie systému kvality a na zachovávanie dôvernosti,
f)   uhradenie nákladov akreditačného konania podľa § 11 ods. 11.

§ 11
Akreditačné konanie

        (1) Akreditačné konanie sa začína dňom doručenia písomnej žiadosti žiadateľa akreditačnému orgánu.

(2) Žiadosť o udelenie akreditácie obsahuje najmä 
   a) ak ide o fyzickú osobu-podnikateľa
    1. meno a priezvisko, dátum narodenia a bydlisko (ďalej len „osobné údaje“) žiadateľa,  
         a identifikačné číslo, ak už bolo pridelené, ako aj osobné údaje 
        zodpovedného zástupcu, ak ním nie je sám žiadateľ,
    2. potrebné doklady na preukázanie splnenia podmienok podľa § 10 ods. 1 písm. b) až f),
    3. rozsah činností, na ktorý sa žiada udelenie akreditácie,
   b) ak ide o právnickú osobu
  1.obchodné meno, sídlo, právnu formu a identifikačné číslo, ako aj osobné údaje osoby    
     alebo osôb, ktoré sú jej štatutárnym orgánom alebo členom jej štatutárneho orgánu a osobné 
     údaje zodpovedného zástupcu,
    2.organizačnú schému žiadateľa,
    3. potrebné doklady na preukázanie splnenia podmienok podľa § 10 ods. 2,
    4. rozsah činností, na ktorý sa žiada udelenie akreditácie.

      (3) Ak žiadosť o udelenie akreditácie nemá náležitosti podľa odseku 2, akreditačný orgán písomne vyzve žiadateľa, aby ju v určenej lehote doplnil alebo odstránil iný nedostatok. Ak žiadateľ žiadosť nedoplní alebo neodstráni nedostatky žiadosti v určenej lehote, akreditačný orgán akreditačné konanie zastaví.

      (4) Skúška na overenie odborných znalostí žiadateľa podľa § 8 ods. 4 je samostatnou časťou akreditačného konania.

      (5) Skúška sa vykonáva pred skúšobnou komisiou akreditačného orgánu. Akreditačný orgán vymenúva predsedu skúšobnej komisie a zo zoznamu skúšajúcich, ktorý vydá ministerstvo, vyberá členov skúšobných komisií pre akreditačné konanie v jednotlivých odboroch činností.

      (6) Skúšobná komisia má troch až piatich členov.

      (7) O priebehu skúšky skúšobná komisia vyhotoví zápisnicu, v ktorej uvedie najmä
a)	zloženie skúšobnej komisie a meno skúšanej osoby,
b)	miesto a čas konania písomnej časti skúšky a ústnej časti skúšky,
c)	skúšobné otázky,
d)	rozhodnutie skúšobnej komisie o výsledku skúšky; v prípade nezloženia skúšky tiež hlavné dôvody na takéto rozhodnutie.

(8) O úspešnom zložení skúšky vydá akreditačný orgán žiadateľovi osvedčenie.

(9) Žiadateľ zaplatí akreditačnému orgánu paušálnu úhradu nákladov skúšky. Ak žiadateľ na skúške nevyhovie, paušálna úhrada sa nevracia.

   (10) Akreditačné konanie pozostáva z
a)  preskúmania žiadosti a dokumentácie,
   b) uskutočnenia aspoň jednej návštevy u žiadateľa vrátane rokovania so zodpovedným zástupcom
       a prípadne aj s vedúcimi tímov environmentálneho overovateľa, ak ich žiadateľ ustanovil,
c) uskutočnenia aspoň jednej návštevy v organizácii počas overovania správnosti a potvrdzovanie
    platnosti environmentálneho vyhlásenia vykonávaného žiadateľom.

      (11) Ak žiadosť o udelenie akreditácie spĺňa náležitosti podľa odseku 2, akreditačný orgán do 15 dní od jej predloženia doručí žiadateľovi návrh zmluvy o podmienkach vykonania akreditácie vrátane nákladov akreditačného konania a jeho časového harmonogramu, ako aj mená osôb poverených uskutočnením akreditačného konania. Na formu a obsah zmluvy o kontrolnej činnosti sa vzťahujú primerane ustanovenia osobitného predpisu.^27) 

       (12) Ak je akreditačný orgán nečinný, najmä ak do jedného mesiaca od začatia konania nedoručí žiadateľovi návrh zmluvy podľa odseku 12, žiadateľ môže podať proti tomu námietky na ministerstvo. Do uzavretia zmluvy o podmienkach vykonania akreditácie môže žiadateľ vziať žiadosť späť aj bez udania dôvodu.

       (13) Ak sa v akreditačnom konaní preukáže, že žiadateľ splnil všetky podmienky podľa § 10, akreditačný orgán udelí žiadateľovi akreditáciu a vydá mu osvedčenie o akreditácii environmentálneho overovateľa.

       (14) Ak žiadateľ nesplnil podmienky na udelenie akreditácie, akreditačný orgán osvedčenie o akreditácii environmentálneho overovateľa nevydá a túto skutočnosť spolu s uvedením dôvodov písomne oznámi žiadateľovi. Proti tomuto oznámeniu môže žiadateľ podať do 15 dní od jeho doručenia námietky na ministerstvo.

       (15) Ustanovenia odsekov 1 až 14 platia primerane aj na rozširovanie rozsahu akreditácie environmentálneho overovateľa a predlžovanie jej platnosti.

§ 12
Osvedčenie o akreditácii environmentálneho overovateľa

      (1) Osvedčenie o akreditácii environmentálneho overovateľa obsahuje
a)	názov akreditačného orgánu a jeho sídlo,
b)	obchodné meno, názov alebo meno a priezvisko akreditovaného environmentálneho overovateľa a jeho sídlo alebo adresu trvalého pobytu,
c)	odbor akreditácie a rozsah akreditácie,
d)	ak ide o právnickú osobu meno osoby alebo osôb, ktoré sú štatutárnym orgánom alebo členom štatutárneho orgánu akreditovaného environmentálneho overovateľa, s uvedením spôsobu, akým konajú v jeho mene,
e)	číslo akreditácie a dátum nadobudnutia platnosti osvedčenia,
f)	údaje o podmienkach a platnosti osvedčenia o akreditácii environmentálneho overovateľa,
g)	ďalšie údaje, ak je to potrebné.
     
      (2) Akreditácia má platnosť päť rokov. Doba platnosti akreditácie je uvedená v osvedčení o akreditácii environmentálneho overovateľa. Na žiadosť akreditovaného environmentálneho overovateľa podanú najneskôr 90 dní pred skončením platnosti jeho akreditácie môže akreditačný orgán platnosť akreditácie predĺžiť, najviac však o päť rokov, a to aj opätovne.

(3)	Akreditačný orgán 
a)  zašle odpis osvedčenia o akreditácii environmentálneho overovateľa, odpis  o jeho zmene
     alebo zrušení príslušnému živnostenskému úradu.
b) vedie a aktualizuje zoznam environmentálnych overovateľov, ktorí sú právnickými     
    osobami, zoznam  environmentálnych overovateľov, ktorí sú fyzickými osobami-podnikateľmi 
    a zoznam fyzických osôb, ktorí sú  držiteľmi osvedčenia o odbornej spôsobilosti podľa § 9 ods. 
    2;  zoznam environmentálnych overovateľov obsahuje   údaje podľa odseku 1 písm.  b), c), e) 
    a f).    
 
       (4) Akreditačný orgán oznámi každý mesiac  ministerstvu zmeny v zozname environmentálnych overovateľov, ktorí sú právnickými osobami, v zozname environmentálnych overovateľov, ktorí sú fyzickými osobami-podnikateľmi a v zozname fyzických osôb, ktorí sú  držiteľmi  osvedčenia o odbornej spôsobilosti podľa § 9 ods. 2 a uverejní zoznamy  na svojej internetovej stránke. 

§ 13
Pozastavenie, zrušenie a zánik platnosti akreditácie

(1) Akreditačný orgán môže s ohľadom na okolnosti konkrétneho prípadu a ich závažnosť platnosť akreditácie pozastaviť alebo akreditáciu zrušiť, ak
   a) environmentálny overovateľ neplní podmienky určené v osvedčení o akreditácii
       environmentálneho overovateľa,
b) environmentálny overovateľ nemôže riadne vykonávať činnosť, na ktorú bol akreditovaný,
c) zistí nedostatky vo výkone činnosti environmentálneho overovateľa, na ktorú bola udelená   
    akreditácia, alebo v plnení jeho oznamovacej povinnosti alebo v jeho súčinnosti s 
    akreditačným orgánom,
d) o to požiada environmentálny overovateľ.

(2) Akreditácia zaniká,
a)	ak ide o fyzickú osobu-podnikateľa, jeho smrťou alebo jeho vyhlásením za mŕtveho,
b) 	ak ide o právnickú osobu, jej zánikom,
c) 	zrušením podľa odseku 1,
d) 	uplynutím doby platnosti akreditácie.

(3) Pred vydaním opatrenia podľa odseku 1 akreditačný orgán umožní environmentálnemu      overovateľovi vyjadriť sa k jeho podkladu.

         (4) Opatrenie podľa odseku 1 akreditačný orgán doručí environmentálnemu overovateľovi. Proti tomuto opatreniu môže environmentálny overovateľ podať do 15 dní od jeho doručenia námietky na ministerstvo.

§ 14
Dozor nad činnosťou environmentálnych overovateľov

(1)	Akreditačný orgán vykonáva dozor nad činnosťou environmentálnych overovateľov,
ktorým udelil akreditáciu podľa osobitného predpisu,^28) ako aj nad činnosťou environmentálnych overovateľov akreditovaných v inom členskom štáte.^29) 

(2) Náklady akreditačného orgánu na výkon dozoru podľa odseku 1 určené spôsobom ustanoveným v akreditačných pravidlách hradí environmentálny overovateľ.

(3) Akreditačný orgán môže z vlastného podnetu vykonať tiež mimoriadnu previerku činnosti environmentálneho overovateľa. Na výkon mimoriadnej previerky sa nevzťahuje odsek 2.

(4) O závažných nedostatkoch v overovacej činnosti environmentálneho overovateľa akreditačný orgán bez zbytočného odkladu informuje ministerstvo.

ORGÁNY ŠTÁTNEJ SPRÁVY A ICH POSOBNOSŤ

§ 15
Orgány štátnej správy

(1) Štátnu správu podľa tohto zákona vykonávajú
a)	ministerstvo ako ústredný orgán štátnej správy vo veciach environmentálneho manažérstva a  auditu,
b)	inšpekcia,
c)	krajské úrady životného prostredia,
d)	obvodné úrady životného prostredia.

(2) Ministerstvo 
a)	poveruje akreditačný orgán výkonom činností,^30) vykonáva dohľad nad jeho činnosťou a zrušuje poverenie nad jeho činnosťou,
b)	rozhoduje o námietkach proti postupu akreditačného orgánu,
c)   rozhoduje o žiadosti o registráciu podľa § 2, o žiadosti  o predĺženie platnosti registrácie  podľa § 3 ods. 2, o dočasnom pozastavení platnosti registrácie podľa § 3 ods. 3, o zrušení dočasného pozastavenia platnosti registrácie  podľa § 3 ods. 4 a o zrušení registrácie  podľa § 3 ods. 5,
d)  vedie a aktualizuje register organizácií a mesačne oznamuje zmeny Európskej komisii,
e)	určuje poverenú osobu na plnenie niektorých úloh spojených s jeho činnosťou podľa písmen c) a d),
f)	poveruje fyzické osoby-podnikateľov a právnické osoby vykonávaním odbornej prípravy environmentálnych overovateľov, vedúcich environmentálnych audítorov a environmentálnych audítorov, osôb zodpovedných za uplatňovanie požiadaviek schémy v organizáciách, ako aj zamestnancov poradenských a konzultantských subjektov a odsúhlasuje učebné osnovy,
g)	navrhuje vláde Slovenskej republiky opatrenia na podporu, šírenie a propagáciu  schémy v Slovenskej republike,
h)	plní úlohy medzinárodnej spolupráce v záujme zabezpečenia súladu a koordinovanosti        v schéme,
i)   uverejňuje zoznam environmentálnych overovateľov, ktorí sú právnickými osobami, zoznam environmentálnych overovateľov, ktorí sú fyzickými osobami-podnikateľmi, zoznam fyzických osôb, ktorí sú držiteľmi osvedčenia o odbornej spôsobilosti  podľa § 9 ods. 2 na internetovej stránke ministerstva,
j)   rozhoduje o odchýlkach frekvencie predkladania informácií o aktualizácii.^31) 

(3)  Všeobecne záväzný právny predpis, ktorý vydá ministerstvo ustanoví
a)   podrobnosti o  registrácii a o podmienkach udržania registrácie,
b)  zoznam odborov činností, na ktoré sa udeľuje akreditácia environmentálnym overovateľom,
c)  skúšobný poriadok skúšok pre akreditačné konanie a sumu paušálnej úhrady nákladov skúšky akreditačného konania.  

 (4) Inšpekcia 
a)	vykonáva štátny dozor podľa osobitných predpisov,^32) 
b)	vydáva stanovisko k žiadosti organizácie o registráciu z hľadiska plnenia podmienok všeobecne          záväzných právnych predpisov v oblasti starostlivosti o životné prostredie podľa § 2 ods.4 písm. d) ,
c)   ukladá pokuty podľa § 16 .

     (5) Krajský úrad životného prostredia koordinuje činnosti zabezpečované podľa odseku 6  ak sa   územie vplyvu nachádza v územných obvodoch viacerých obvodných úradov životného prostredia.

      (6) Obvodný úrad životného prostredia
a)	poskytuje na požiadanie poverenej osoby podľa odseku 2 písm. e) všetky nevyhnutné        informácie, ktoré ministerstvo potrebuje pre plnenie úloh podľa odseku 2 písm. c),
b)	informuje ministerstvo o stave životného prostredia podľa osobitného predpisu^33) na území  vplyvu  zodpovedajúce zabezpečeniu úloh stanovených osobitným predpisom .^34) 

§ 16
Správny delikt

(1) Pokutu do 500 000 Sk uloží inšpekcia fyzickej osobe-podnikateľovi alebo právnickej osobe, ak neoprávnene používa logo.^35) 

        (2) Inšpekcia  môže  v  rozhodnutí  o  uložení  pokuty súčasne uložiť  povinnému,  aby  v  určenej  lehote  vykonal  opatrenia na nápravu  následkov  protiprávneho  konania,  za  ktoré bola pokuta uložená.  Ak povinný  v určenej  lehote tieto  opatrenia nevykoná, možno  mu uložiť  ďalšiu pokutu  až do  dvojnásobku hornej hranice pokuty podľa odseku 1, a to aj opakovane.

       (3) Pri určovaní výšky pokuty sa prihliada na dobu trvania protiprávneho konania a na rozsah a mieru hroziacej alebo spôsobenej škody.

       (4) Pokutu podľa odseku 1 možno uložiť do jedného roka odo dňa, keď sa inšpekcia dozvedela o porušení povinnosti, najneskôr však do troch rokov odo dňa, keď došlo k porušeniu povinnosti. 

 (5)Výnosy  pokút podľa odseku 1  sú príjmom Environmentálneho fondu .^36) 

SPOLOČNÉ, PRECHODNÉ A ZÁVEREČNÉ USTANOVENIA

§ 17
Konanie

     (1), Na konanie podľa tohto zákona sa vzťahuje všeobecný predpis o správnom konaní,^37) ak tento zákon neustanovuje inak.

(2) Všeobecný predpis o správnom konaní sa nevzťahuje na 
a)	vydanie a zrušenie poverenia akreditačného orgánu (§ 7),
b)	overovanie a osvedčovanie odbornej spôsobilosti environmentálnych overovateľov a členov  
      ich tímov (§ 8 a 9), 
c)   akreditačné konanie (§ 11), 

	(3) V konaniach podľa § 2 ods. 10 a § 3 ods. 3 až 5 ministerstvo nariadi ústne pojednávanie.
      
      (4) Ministerstvo oznámi dotknutej obci začatie konania o 
a)   registrácii organizácie podľa § 2,
b)   predĺžení platnosti registrácie organizácie podľa § 3 ods. 2,
c)   dočasnom pozastavení platnosti registrácie organizácie podľa § 3 ods. 3,
d)   zrušení dočasného pozastavenia platnosti registrácie organizácie podľa § 3 ods. 4,
e)   zrušení registrácie organizácie podľa § 3 ods. 5.

       (5) Obec sa môže vyjadriť k oznámeniu podľa odseku 4 do 14 dní od jeho doručenia.

§ 18
Oprávnenie na vykonávanie odbornej prípravy v oblasti environmentálneho manažérstva a auditu

         (1) Odbornú prípravu environmentálnych audítorov a vedúcich environmentálnych audítorov, environmentálnych overovateľov a členov tímu environmentálneho overovateľa, predstaviteľov vrcholového manažmentu zodpovedných za uplatňovanie schémy, ako aj zamestnancov poradenských a konzultantských subjektov v tejto oblasti vykonáva fyzická osoba-podnikateľ alebo právnická osoba, ktorá má na túto činnosť oprávnenie na vykonávanie odbornej prípravy v oblasti environmentálneho manažérstva a auditu (ďalej len „oprávnenie“) vydané ministerstvom.

  (2) Podmienkami na udelenie oprávnenia sú

a)  zabezpečenie lektorov a predloženie dokladov o ich odbornej kvalifikácii a praxi,
   b)  vypracovanie učebných osnov a vedenie základnej pedagogickej dokumentácie preukazujúcej    
        rozsah účasti školených osôb na procese odbornej prípravy,
c)  zabezpečenie materiálno-technického vybavenia a organizačno-personálneho riadenia procesu    odbornej prípravy.

(3) Žiadosť o udelenie oprávnenia obsahuje najmä 
a)  ak ide o fyzickú osobu-podnikateľa, jej osobné údaje, a identifikačné číslo, ak už bolo pridelené, ako aj osobné údaje jej zodpovedného zástupcu, ak ním nie je sám žiadateľ o udelenie oprávnenia,
b)  ak ide o právnickú osobu, obchodné meno, sídlo, právnu formu a identifikačné číslo , ako aj osobné údaje osoby alebo osôb, ktoré sú štatutárnym orgánom, a osobné údaje zodpovedného zástupcu,
c)   potrebné doklady na preukázanie splnenia podmienok podľa odseku 2.

(4) Ministerstvo v oprávnení uvedie
a)  ak ide o fyzickú osobu-podnikateľa jej osobné údaje,  identifikačné číslo, ak už bolo pridelené, ako aj osobné údaje jej zodpovedného zástupcu, ak ním nie je sám držiteľ oprávnenia,
b)  ak ide o právnickú osobu, obchodné meno, sídlo, právnu formu a identifikačné číslo ,  ako aj osobné údaje osoby alebo osôb, ktoré sú jej štatutárnym orgánom, a osobné údaje    zodpovedného zástupcu,
c)   druh odbornej prípravy,
   d)   číslo oprávnenia a dobu jeho platnosti.
  
           (5)  Osoba, ktorá nadobudla oprávnenie podľa odseku 4 je povinná oznámiť ministerstvu v lehote do 60 dní po nadobudnutí živnostenského oprávnenia dátum nadobudnutia oprávnenia, obchodné meno, identifikačné číslo, ak tieto údaje neboli poskytnuté v žiadosti podľa odseku 3.

(6) Ministerstvo môže oprávnenie odňať, ak
a) zistí závažné alebo opakujúce sa nedostatky vo výkone odbornej prípravy držiteľom      oprávnenia,
b)   o to požiada držiteľ oprávnenia.

(7) Platnosť oprávnenia zaniká
a)   uplynutím doby, na ktorú bolo vydané, ak držiteľ oprávnenia nepožiadal o predĺženie najneskôr 60 dní pred uplynutím doby platnosti oprávnenia,
b) výmazom držiteľa oprávnenia z obchodného registra alebo nadobudnutím právoplatnosti rozhodnutia o zrušení živnostenského oprávnenia,
   c) vyhlásením konkurzu na držiteľa oprávnenia alebo zamietnutím návrhu na vyhlásenie  konkurzu na držiteľa oprávnenia pre nedostatok majetku,
d)   rozhodnutím ministerstva o odňatí oprávnenia,
e)   smrťou fyzickej osoby-podnikateľa alebo jej vyhlásením za mŕtveho.

§ 19
Prechodné ustanovenia

      (1) Žiadosti organizácie o registráciu  a žiadosti  o udelenie akreditácie podané pre dňom účinnosti tohto zákona sa považujú za žiadosti organizácie o registráciu a za žiadosti o udelenie akreditácie podané podľa tohto zákona.     
      
      (2) Oprávnenie na vykonávanie odbornej prípravy udelené pred dňom nadobudnutia účinnosti tohto zákona sa považuje za oprávnenie na vykonávanie odbornej prípravy udelené podľa tohto zákona.
      
      (3) Poverenie na vykonávanie akreditácie environmentálnych overovateľov a dozoru nad ich činnosťou vydané do dňa nadobudnutia účinnosti tohto zákona sa považuje za poverenie na vykonávanie akreditácie environmentálnych overovateľov a dozoru nad ich činnosťou podľa tohto zákona.

§ 20
Zrušovacie ustanovenie

Zrušuje sa:
      1. zákon č. 468/2002 Z. z. o systéme environmentálne orientovaného riadenia a auditu v znení   
          zákona č 587/2004 Z. z. o Environmentálnom fonde a o zmene a doplnení niektorých  
          zákonov.
2. vyhláška Ministerstva životného prostredia Slovenskej republiky č. 90/2004 Z. z., ktorou
    sa vykonáva zákon o systéme environmentálne orientovaného riadenia a auditu.

Čl. II

      Zákon č. 455/1991 Zb. o živnostenskom podnikaní ( živnostenský zákon) v znení zákona č. 231/1992 Zb., zákona č.600/1992 Zb., zákona Národnej rady Slovenskej republiky č. 132/1994 Z. z., zákona Národnej rady Slovenskej republiky č. 200/1995 Z. z., zákona Národnej rady Slovenskej republiky č. 216/1995 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 164/1996 Z. z., zákona Národnej rady Slovenskej republiky č. 222/1996 Z. z., zákona Národnej rady Slovenskej republiky č. 289/1996 Z. z., zákona Národnej rady Slovenskej republiky č. 290/1996 Z. z., zákona č. 288/1997 Z. z., zákona č. 379/1997 Z. z., zákona č. 70/1998 Z. z., zákona č. 76/1998 Z. z., zákona č. 126/1998 Z. z., zákona č. 129/1998 Z. z., zákona č. 140/1998 Z. z., zákona č. 143/1998 Z. z., zákona č. 144/1998 Z. z., zákona č. 161/1998 Z. z., zákona č. 178/1998 Z. z., zákona č. 179/1998 Z. z., zákona č. 194/1998 Z. z., zákona č. 263/1999 Z. z., zákona č. 264/1999 Z. z., zákona č. 119/2000 Z. z., zákona č. 142/2000 Z. z., zákona č. 263/2000 Z. z., zákona č. 238/2000 Z. z., zákona č. 268/2000 Z. z., zákona č. 338/2000 Z. z., zákona č. 223/2001 Z. z., zákona č. 279/2001 Z. z.,  zákona č. 488/2001 Z. z., zákona č. 554/2001 Z. z., zákona č. 261/2002 Z. z., zákona č. 284/2002 Z. z., zákona č. 506/2002 Z. z., zákona č. 190/2003 Z. z., zákona č. 219/2003 Z. z. a zákona č. 423/2003 Z. z., zákona č. 515/2003 Z. z., zákona č. 602/2003 Z. z., zákona č. 347/2004 Z. z., zákona  350/2004 Z. z., zákona č. 365/2004 Z. z., zákona č. 420/2004 Z. z., zákona č. 533/2004 Z. z., zákona č. 544/2004 Z. z., zákona č. 578/2004 Z. z., zákona č. 624/2004 Z. z., zákona č. 650/2004 Z. z., zákona č. 656/2004 Z. z., zákona č. 725/2004 Z. z. a zákona č. 8/2005 Z. z. sa mení a dopĺňa takto:

     1. V § 3 ods. 2 písmeno zj) znie: 
    „ zj) akreditácia environmentálnych overovateľov“.
 
     2.  V prílohe č. 2 v SKUPINE  214- Ostatné  sa dopĺňa v stĺpci por. č. „ 59“, v stĺpci  Živnosť             
          „ Činnosť environmentálneho overovateľa“, v stĺpci Preukaz spôsobilosti „ osvedčenie   
                o akreditácii“, v stĺpci Poznámka „   §12 zákona č.../2005 Z z. o environmentálnom  
          overovaní a registrácii organizácií v schéme Európskeho spoločenstva pre environmentálne   
          manažérstvo  a audit a o zmene a doplnení niektorých zákonov“.
                                                                                                         
     3.  V prílohe č. 2 v SKUPINE 214 - Ostatné sa dopĺňa v stĺpci Por. č. „ 60“, v stĺpci Živnosť   
           „Odborná príprava v oblasti environmentálneho manažérstva a auditu“ , v stĺpci  Preukaz 
           spôsobilosti „ oprávnenie“, v stĺpci Poznámka  § 18  ods. 1 zákona č..../2005 Z. z.    
           o environmentálnom overovaní  a registrácii organizácií v schéme Európskeho         
           spoločenstva  pre environmentálne manažérstvo a audit a o zmene a doplnení                                                                                               
           niektorýchzákonov“.                                                                            

                                                                                           

   Čl. III
        
       Zákon Národnej rady Slovenskej republiky č. 145/1995 Z. z. o správnych poplatkoch v znení zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 224/1996 Z. z. zákona č. 70/1997 Z. z. zákona č. 1/1998 Z. z., zákona č. 232/1999 Z. z., zákona č. 3/2000 Z. z., zákona č. 142/2000 Z. z., zákona č. 211/2000 Z. z., zákona č. 468/2000 Z. z., zákona č. 553/2001 Z. z., zákona č. 96/2002 Z. z.,  zákona č. 118/2002 Z. z., zákona č. 215/2002 Z. z., zákona č. 237/2002 Z. z., zákona č. 418/2002 Z. z., zákona č. 457/2002 Z. z., zákona č. 465/2002 Z. z., zákona č. 477/2002 Z. z., zákona č. 480/2002 Z. z., zákona č. 190/2003 Z. z., zákona č. 217/2003 Z. z., zákona č. 245/2003 Z. z., zákona č. 450/2003 Z. z., zákona č. 469/2003 Z. z., zákona č. 583/2003 Z. z., zákona č. 5/2004 Z. z., zákona č. 199/2004 Z. z., zákona č. 204/2004 Z. z., zákona č. 347/2004 Z. z., zákona č. 382/2004 Z. z., zákona č. 434/2004 Z. z., zákona č. 533/2004 Z. z., zákona č. 541/2004 Z. z., zákona č. 572/2004 Z. z., zákona č. 578/2004 Z. z.,  zákona č. 581/2004 Z. z., zákona č. 633/2004 Z. z., zákona č. 653/2004 Z. z., zákona č. 656/2004 Z. z., zákona č. 725/2004 Z. z., zákona č. 5/2005 Z. z. a zákona č. 8/2005 Z. z.  sa mení takto:
        
        1. V prílohe Sadzobník správnych poplatkov v časti X. položka 171h znie: 
          „Položka 171h 
        Žiadosť o registráciu organizácie podľa osobitného predpisu ^39h) pre
        a) malú organizáciu – malý podnik ^39i)                              2 000 Sk
        b) strednú organizáciu – stredný  podnik ^39i)                   20 000 Sk
        c) ostatnú organizáciu                                                      50 000 Sk.“.
            
            Poznámky pod čiarou k odkazu 39h) a 39i)  znejú:
      ^„ ^39h) § 2 ods. 4 písm. c) zákona č.../.. Z. z. o environmentálnom overovaní a registrácii 
             organizácií v schéme Európskeho spoločenstva pre environmentálne manažérstvo  
             a audit a o zmene a doplnení niektorých zákonov.

        ^39i) Príloha I nariadenia Komisie ( ES ) č. 70//2001 z 12. januára 2001 o uplatňovaní článkov  
       87 a 88 Zmluvy ES     na štátnu pomoc malým a stredným podnikom ( Úradný vestník 
       Európskych spoločenstiev  L 010, 13/01/2001). Odporúčanie Európskej komisie 
       o definícii mikro a malých a stredných podnikov č. 361/2003/EC ( Úradný vestník 
       Európskych spoločenstiev, OJ L 124, 20/05/2003, P. 0036 - 0041).“.

         2. V prílohe Sadzobník správnych poplatkov v časti X. položka 171i znie:
          „ Položka 171i
         Žiadosť o predĺženie registrácie organizácie podľa osobitného predpisu ^39j) pre
         a) malú organizáciu – malý podnik ^39i)                                 500 Sk
         b) strednú organizáciu – stredný  podnik ^39i)                     5 000 Sk
         c) ostatnú organizáciu                                                      15 000 Sk.“.
          
             Poznámky pod čiarou k odkazu 39i) a 39j) znejú:
      ^„ ^39i) Príloha I nariadenia Komisie ( ES ) č. 70//2001 z 12. januára 2001 o uplatňovaní  
       článkov 87 a 88 Zmluvy ES     na štátnu pomoc malým a stredným podnikom ( Úradný   
       vestník Európskych spoločenstiev L 010, 13/01/2001). Odporúčanie Európskej 
       komisie  o definícii mikro a malých a stredných podnikov č. 361/2003/EC ( Úradný 
       vestník Európskych spoločenstiev, OJ L 124, 20/05/2003, P. 0036-0041).
        ^39j) § 3 ods. 2 zákona o environmentálnom overovaní a registrácii organizácií v schéme 
        Európskeho spoločenstva pre environmentálne manažérstvo a audit a o zmene 
        a doplnení niektorých zákonov.“.

   3. V prílohe Sadzobník správnych poplatkov v časti X. položka 171j znie:
      „ Položka 171j
Žiadosť o zrušenie dočasného pozastavenia registrácie organizácie podľa osobitného  
         predpisu ^39k) pre
         a) malú organizáciu – malý podnik ^39i)                              1 000 Sk
         b) strednú organizáciu – stredný  podnik ^39i)                   10 000 Sk
         c) ostatnú organizáciu                                                      25 000 Sk.“.
            
              Poznámky pod čiarou k odkazu 39i) a 39k) znejú:
     „^39i) Príloha I nariadenia Komisie ( ES ) č. 70//2001 z 12. januára 2001 o uplatňovaní článkov 
      87 a 88 Zmluvy ES     na štátnu pomoc malým a stredným podnikom ( Úradný vestník 
      Európskych spoločenstiev L 010, 13/01/2001). Odporúčanie Európskej komisie o definícii 
      mikro a malých a stredných podnikov č. 361/2003/EC ( Úradný vestník Európskych 
      spoločenstiev, OJ L 124, 20/05/2003, P. 0036 – 0041).
      ^39k) § 3 ods. 4 zákona o environmentálnom overovaní a registrácii organizácií v schéme 
      Európskeho spoločenstva pre environmentálne manažérstvo a audit a o zmene a doplnení  
      niektorých zákonov.“.

Čl. IV.

Účinnosť

             Tento zákon nadobúda účinnosť 1. septembra 2005.